Úradný vestník L 029 , 04/02/2000 S. 0004 - 0006



Nariadenie Komisie (ES) č. 264/2000 z 3. februára 2000 o vykonávaní nariadenia Rady (ES) č. 2223/96 týkajúceho sa krátkodobej štatistiky verejných financií KOMISIA EURÓPSKEHO SPOLOČENSTVA, so zreteľom na Zmluvu o založení Európskeho spoločenstva, najmä tretí pododsek článku 104 ods. 14, so zreteľom na nariadenie Rady (ES) č.2223/96 z 25. júna 1996 o Európskom systéme národných a regionálnych účtov v spoločenstve [1], naposledy zmenený a doplnený nariadením (ES) č. 448/98 [2], najmä na jeho článok 3 ods.2; keďže (1) podľa článku 104 ods. 2 zmluvy, Komisia má monitorovať vývoj rozpočtovej situácie; (2) nariadenie Rady (ES) č. 1466/97 zo 7. júla 1997 o posilnení dozoru nad rozpočtovými pozíciami a dozoru a koordinácie hospodárskej politiky [3] považovalo za vhodné doplniť postup multilaterálneho dozoru článku 99 ods. 3 a 4 zmluvy o systém včasného varovania, v rámci ktorého Rada upozorní členský štát v ranom štádiu na potrebu prijatia nevyhnutného rozpočtového nápravného opatrenia s cieľom zabrániť vzniku nadmernému deficitu štátnej správy; (3) správa rady Ecofin o štatistických požiadavkách v hospodárskej a menovej únii schválená 18. januára 1999 poukázala najmä na potrebu spoločnej a jednotnej štatistiky krátkodobých verejných financií pre členské štáty, predovšetkým na tie, ktoré patria do hospodárskej a menovej únie; (4) pravidlá národných účtov, najmä pojmy Európskeho systému účtov 1995 (ESA 95), sa považujú za nástroje na zabezpečenie porovnateľnosti a transparentnosti údajov medzi členskými štátmi; (5) po postupnom priblížení sa k zostaveniu úplného súboru štvrťročných účtov pre sektor všeobecnej štátnej správy v rámci ESA 95 by mal nasledovať, počínajúc rokom 2000, prvý súbor komponentov účtov verejnej správy, dostupný podľa pojmov ESA 95; (6) je potrebné uprednostniť prvky predstavujúce spoľahlivé ukazovatele trendu verejných financií, ktoré budú pravidelne a včas dostupné; (7) dane, skutočné sociálne príspevky a sociálne dávky ako prvý súbor prvkov poskytnú signály včasného varovania o možných rizikách rozpočtov a užitočné informácie o cyklickom vývoji ekonomiky; (8) sa konzultovalo s Výborom pre peňažnú a finančnú štatistiku a štatistiku platobnej bilancie (CMFB), zriadeným rozhodnutím Rady 91/115/EHS [4], ako bolo naposledy zmenené a doplnené rozhodnutím 96/174/ES [5]; (9) opatrenia poskytnuté v tomto nariadení sú v súlade so stanoviskom Štatistického programového výboru (SPC) zriadeného rozhodnutím 89/392/EHS, Euratom [6], PRIJALA TOTO NARIADENIE: Článok 1 Účel Cieľom tohto nariadenia je definovať zoznam a hlavné charakteristiky kategórií transakcií ESA 95, ktoré budú všetky členské štáty predkladať každý štvrťrok, počínajúc rokom 2000, s cieľom poskytnúť jednotný a harmonizovaný súbor krátkodobej štatistiky verejných financií. Článok 2 Kategórie, na ktoré sa vzťahuje predkladanie štvrťročných údajov Členské štáty predložia komisii (Eurostat) štvrťročné údaje o nasledujúcich kategóriách zdrojov verejnej správy a ich použití, ako sú kodifikované v ESA 95: na strane zdrojov: - dane z produkcie a dovozu (D.2) - z toho: dane typu dane z pridanej hodnoty (D.211) - bežné dane z dôchodkov (príjmov), majetku atď. (D.5) - dane z kapitálu (D.91) - skutočné sociálne príspevky (D.611), na strane použitia: - sociálne dávky okrem naturálnych sociálnych transferov (D.62). Článok 3 Zdroje a metódy zostavovania štvrťročných údajov Zostavovanie štvrťročných údajov o kategóriách uvedených v článku 2 bude rešpektovať nasledujúce pravidlá: 1. štvrťročné údaje budú vychádzať z priamych informácií získaných zo základných zdrojov, napr. verejných účtov alebo administratívnych zdrojov, tvoriacich pre každú kategóriu aspoň 90 percent z hodnoty kategórie; 2. nepriame informácie budú v prípade potreby doplnené úpravami pokrytia a koncepčnými úpravami, aby sa štvrťročné údaje zosúladili s pojmami ESA 95; 3. štvrťročné údaje a zodpovedajúce ročné údaje budú navzájom v súlade. Článok 4 Plán predkladania štvrťročných údajov 1. Štvrťročné údaje sa poskytnú komisii (Eurostat) v lehote, ktorá nesmie presiahnuť tri mesiace od konca štvrťroka, na ktorý sa údaje vzťahujú. 2. Súčasne budú predložené všetky revízie štvrťročných údajov za predchádzajúce štvrťroky. 3. Prvé predloženie štvrťročných údajov sa bude vzťahovať na údaje za prvý štvrťrok 2000. Tieto údaje sa poskytnú najneskôr do 30. júna 2000. Článok 5 Predkladanie časových radov 1. Členské štáty poskytnú komisii (Eurostat) štvrťročné údaje o kategóriách uvedených v článku 2, počínajúc prvým štvrťrokom 1991. 2. Spätné údaje budú zostavené pomocou zdrojov a metód špecifikovaných v článku 3 ods. 2 a 3. 3. Spätné údaje od prvého štvrťroka 1998 do štvrtého štvrťroka 1999 budú predložené komisii (Eurostat) najneskôr do 31. decembra 2000. 4. Spätné údaje od prvého štvrťroka 1991 do štvrtého štvrťroka 1997 sa predložia komisii (Eurostat) najneskôr do 30. júna 2002. Článok 6 Prechodné ustanovenia 1. Prechodné ustanovenia sa budú vzťahovať na členské štáty, ktoré nebudú schopné predložiť, od roku 2000, štvrťročné údaje podľa plánu opísaného v článku 4 ods. 1 a pomocou zdrojov a metód špecifikovaných v článku 3. 2. Tieto členské štáty predložia komisii (Eurostat) svoje "najlepšie štvrťročné odhady" podľa plánu uvedeného v článku 4. 3. Súčasne uvedú, aké kroky ešte musia podniknúť, aby dosiahli súlad so zdrojmi a metódami uvedenými v článku 3. 4. Obdobie, na ktoré sa vzťahujú prechodné ustanovenia, nesmie presiahnuť plán špecifikovaný v prílohe tohto nariadenia. Článok 7 Vykonávanie nariadenia 1. Členské štáty poskytnú komisii (Eurostat) popis zdrojov a metód použitých pri zostavovaní štvrťročných údajov (počiatočný popis) najneskôr do marca 2000. 2. Všetky revízie počiatočného popisu zdrojov a metód použitých pri zostavovaní štvrťročných údajov budú predložené členskými štátmi komisii (Eurostat) v čase oznámenia revidovaných údajov. 3. Počiatočný popis a možné revízie budú podliehať dohode medzi každým zúčastneným členským štátom a komisiou (Eurostat). 4. Na základe popisu/ov poskytnutého/ých členskými štátmi Komisia (Eurostat) preskúma najmä použiteľnosť 90 %-ného kritéria požadovaného v článku 3 ods.1, pre prvý štvrťročný odhad týkajúci sa každej z kategórií uvedených v článku 2. Ak je zjavné, že členský štát nie je schopný splniť toto 90-percentné kritérium za svojich národných podmienok, Komisia (Eurostat) môže poskytnúť zvláštnu výnimku príslušnému členskému štátu. 5. Komisia (Eurostat) bude priebežne informovať SPC a CMFB o zdrojoch a metódach použitých každým členským štátom. Článok 8 Nadobudnutie účinnosti Toto nariadenie nadobúda účinnosť v 20. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli, 3. februára 2000 Za Komisiu Pedro Solbes Mira člen Komisie [1] Ú. v. ES L 310, 30.11.1996, s. 1. [2] Ú. v. ES L 58, 27.2.1998, s. 1. [3] Ú. v. ES L 209, 2.8.1997, s. 1. [4] Ú. v. ES L 59, 6.3.1991, s. 19. [5] Ú. v. ES L 51, 1.3.1996, s. 48. [6] Ú. v. ES L 181, 28.6.1989, s. 47. -------------------------------------------------- PRÍLOHA Plán určujúci konečný termín pre použitie prechodných ustanovení Článok 6 ods.4 Členský štát | Dane z produkcie a dovozu (D.2) Bežné dane z dôchodkov (príjmov), majetku atď. (D.5) Dane z kapitálu (D.91) | Skutočné sociálne príspevky (D.611) | Sociálne dávky okrem naturálnych sociálnych transferov (D.62) | Belgicko | 1. január 2002 | 1. január 2002 | 1. január 2002 | Dánsko | 1. január 2002 | 1. január 2002 | 1. január 2002 | Nemecko | 1. január 2002 | 1. január 2002 | 1. január 2002 | Grécko | 1. január 2002 | 1. január 2003 | 1. január 2003 | Španielsko | 1. január 2002 | 1. január 2003 | 1. január 2003 | Francúzsko | 1. január 2002 | 1. január 2002 | 1. január 2002 | Írsko | 1. január 2002 | 1. január 2002 | 1. január 2002 | Taliansko | 1. január 2002 | 1. január 2002 | 1. január 2002 | Luxembursko | 1. január 2002 (D.2) | 1. január 2003 | 1. január 2003 | 1. január 2003 (D.5) | 1. január 2003 (D.91) | Holandsko | 1. január 2002 | 1. január 2003 | 1. január 2003 | Rakúsko | 1. január 2002 | 1. január 2002 | 1. január 2002 | Portugalsko | 1. január 2002 | 1. január 2002 | 1. január 2002 | Fínsko | 1. január 2002 | 1. január 2002 | 1. január 2002 | Švédsko | 1. január 2002 | 1. január 2002 | 1. január 2002 | Veľká Británia | 1. január 2002 | 1. január 2002 | 1. január 2002 | --------------------------------------------------